[Video] 'n Kat met nege lewens en vier ore | Maroela Media
Batman, 'n driejarige mannetjieskat, is in Julie saam met 'n hele paar ander katte na die Western PA Humane Society gebring. Dit is toe dat die personeel opgemerk het dat Batman vier ore het.
Die rare verskynsel hou glo met 'n genetiese mutasie verband wat laas in 1938 in Ashtabula, Ohio, aangemeld is by 'n kat genaamd Toots.
Die diereskuiling het op sy amptelike Facebook-blad vertel dat Batman vir 'n boonste lugweginfeksie behandel moes word, maar het beklemtoon dat dit nie met sy ekstra stel ore verband hou nie. Teen Dinsdag het die skuiling Batman beskikbaar gestel vir aanneming en volgens ABC News is hy binne 'n paar uur aangeneem.
"As 'n skuiling wie se deure altyd oop is, neem ons enige dier in wat aan ons gebring word," het Hala Nuemah, besturende direkteur van die skuiling, op Facebook gesê. "Net as jy dink jy het al alles gesien, kom 'n kat met vier ore deur die deur!"